Vaatan, et mul on feedreaderis praegu kokku 92 blogi + kaks, millel RSS kinni ja neid tuleb brauserist lugeda: on armsaid lihtsaid inimesi, kes kirjutavad elust enesest nii Eestis kui eestlasena mujal elades, on elukutselisi (aja)kirjutajaid, (kuri)kuulsaid ja kummalisi, muusika-, skeptika-, keskkonna-,  poliitikablogijad… Andku mulle kõik keskmisest edevamad kirjutajad andeks, et ma ei viita neile oma blogirullis (kuivõrd - nagu tähelepanelikud juba märganud on - mul polegi sellist), sest millisesse imemenüüsse ma need 94 mahutaks? Lisaks on mõned päevikud ju täiesti mõistetavatel põhjustel parooliga kaitstud, seega - mis ma ikka inimesi suletud uste taha kolistama saadan.